

Informācija plašsaziņas līdzekļiem un IeVP tīmekļvietnei

2017. gada 5. septembrī

**Pilnveido ieslodzīto datorprasmes, informējot par digitālā laikmeta iespējām un palīdzot sagatavoties darba tirgum**

**Kas ir *Google* un kā nosūtīt e-pastu? Kādas datora programmatūras jālieto, lai veiksmīgi izveidotu CV? Kur internetā meklēt darbu un kā pareizi uzvesties darba intervijas laikā? Kāpēc un kā iesniegt darba algas grāmatiņu Valsts ieņēmumu dienesta Elektroniskās deklarēšanās sistēmā?**

Līdz ar jauna mācību gada sākumu Ieslodzījuma vietu pārvalde (IeVP) Eiropas Savienības Sociālā fonda (ESF) projekta *“Bijušo ieslodzīto integrācija sabiedrībā un darba tirgū”* (ID Nr.9.1.2.0/16/I/001)ietvaros palīdzēs ieslodzītajiem apgūt jaunas zināšanas un praktiskās iemaņas ikdienas dzīvei mūsdienu tehnoloģiju laikmetā, veicinot ieslodzīto darba prasmju attīstīšanu.

Laiks, ko notiesātie pavada ieslodzījumā, atrauj no realitātes. Neskatoties uz tehnoloģiju lietošanas aizliegumu cietumos, ir svarīgi informēt notiesātos par mūsdienās tik ierastām darbībām, kā, piemēram, *Microsoft Office* un e-pasta lietošanu. Dažādu dzīvē un darbā noderīgu iemaņu un prasmju attīstīšana ļoti noderēs pēc atbrīvošanās iesaistīties darba tirgū.

Septembrī Brasas cietumā, Iļģuciema cietumā un Rīgas Centrālcietumā ieslodzītie uzsāks apgūt datorzinību pamatus, lietišķo etiķeti, uzņēmējdarbību un mediju lietotprasmi, veicinot notiesāto iespējas iegūt papildu zināšanas par mūsdienīgu dzīvi un tehnoloģiju izmantošanas iespējām.

Pirmā datorzinību nodarbība 5. septembrī jau notikusi Brasas cietumā.

Ar ESF līdzfinansējumu līdz 2022. gada beigām IeVP plāno īstenot 22 dažādas aktivitātes ieslodzīto darba prasmju attīstīšanai ieslodzījuma vietās, katru gadu pasākumos iesaistot ap 330 notiesāto.

Darba prasmju attīstīšanas pasākumi notiek IeVP ESF projekta *“Bijušo ieslodzīto integrācija sabiedrībā un darba tirgū”* (ID Nr. 9.1.2.0/16/I/001) ietvaros. Projektu 85% apmērā finansē ESF, un 15 % ir valsts budžeta finansējums.



Projekta partneri:

Informāciju sagatavoja:

**Irina Borodjuka**

Ieslodzījuma vietu pārvaldes

Eiropas Sociālā fonda projekta

“Bijušo ieslodzīto integrācija sabiedrībā un darba tirgū”

Klientu atbalsta bloka

Klientiem domāto pasākumu koordinatore

E-pasts: [irina.borodjuka@ievp.gov.lv](mailto:irina.borodjuka@ievp.gov.lv)

Tel. 29907177